Sarah Curtis-Bowles het ’n trendy donkergrys vir die buitemure van haar huis in Kaapstad gekies. “Ek het nog altyd gehou van die wit buitekant van ons Victoriaanse huis, maar ek was in die luim vir iets meer gesofistikeerd,” se sy. “Ek wou ’n produk hê wat nie so gou vullis wys nie en redelik lank mooi sal lyk. Die natuurlike keuse was dus ’n donker skakering.
Voor die transformasie was Sarah se huis ’n vars wit – kyk net hoe die nuwe kleur die buitestort langs die binnehof opgekikker het. Asemrowend!
“Gewoonlik is houtskool my eerste donker kleurkeuse, maar dit was tyd vir iets anders; daarom het ek besluit op ’n donkergrys met ’n titsel bruin: Dulux Rum Caramel 1. Dit het die buitekant van my huis heeltemal omgetower en my sommer geïnspireer om ’n Marokkaanse waterfokuspunt met elegante teëls in ’n bypassende kleur in te rig.
“Ek is dol oor hoe die plante teen die donker mure uitstaan en hoe die binnehof soos ’n klein oase in die stad voel. Boonop kontrasteer dit pragtige met die wit binnemure. Ek kon nie vir ’n beter eindresultaat gevra het nie.”